**Знам и мога – Научен текст, означаване на предмета в научен текст, смислово единство на текста**

**Прочетете текста.**

 Литературата е едно от най-големите национални достижения на нашето многовековно политическо и културно развитие. Тя е огледало на творческия гений на българския народ, на народния бит и душевност, на националния характер, на българската историческа съдба. Историята на българската литература е история на българския народ.

 Исторически се формират три главни типа българска литература: прабългарска – на гръцки език до покръстването (в предхристиянска езическа среда, с определени държавни функции); средновековна – след покръстването(християнска, от източноправославен тип, тясно свързана с черквата, със служебни функции); модерна – от Възраждането насам(от нов, съвременен тип, много динамична и променлива)...

 Връщането към корените е явление, което се забелязва днес в цялата световна литература. Миналото ни е необходимо за по-пълно изграждане на нашето самосъзнание като народ. И когато се обръщаме към литературата в перспективата на нейното историческо единство, ние знаем, че задълбочаваме това самосъзнание, защото в дълбоката си същност литературата е самосъзнание.

 ( Петър Динеков)

1. **Определете предмета на текста, неговата тема и отбележете на празното място номинативната верига.**

Предмет.............................................................. 2т.

Тема..................................................................... 2т.

Номинативна верига...................................... 3т.

1. **Разделете текста на смислови части. Определете микротемите и ключовите думи. Напишете резюме на текста.**

|  |  |  |
| --- | --- | --- |
| Смислови части | Микротеми | Ключови думи |
|  |  |  |
|  |  |  |
|  |  |  |

 5 т.

Резюме:............................ 3 т.